Apstiprināts ar

Valsts izglītības satura centra

2023.gada 18. janvāra rīkojumu Nr.4.1-07/2

**Mūsdienu deju radošais konkurss**

**NOLIKUMS**

*Interešu izglītības nodarbību īstenošanā un pasākumu organizēšanā jāievēro Ministru kabineta 2021. gada 28. septembra noteikumu Nr. 662 “Epidemioloģiskās drošības pasākumi Covid-19 infekcijas izplatības ierobežošanai” prasības.*

*Vecākiem/izglītojamā likumiskajiem pārstāvjiem sadarbībā ar pedagogiem ir pienākums raudzīties, lai izglītojamais neapmeklē nodarbību vai pasākumu, ja viņam ir kādas akūtas veselības problēmas vai saslimšanas pazīmes.*

*Nodarbībās vai pasākumā iesaistītās puses seko līdzi aktuālajai informācijai un ievēro konkrētajā brīdī spēkā esošās epidemioloģiskās un sanitāri higiēniskās prasības, tādējādi ir iespējamas atkāpes no nolikuma, t.sk. pasākuma atcelšana, par ko tiek paziņots atsevišķi.*

**MĒRĶIS**

1. Veicināt bērnu un jauniešu pašizpausmi mākslā, kultūras izpratni un pilsonisko līdzdalību, sekmējot bērnu un jauniešu mūsdienu deju kolektīvu radošo darbību un māksliniecisko sniegumu, kā arī iesaistīšanos Dziesmu un deju svētku tradīcijas saglabāšanā un kopšanā, gatavojoties XIII Latvijas Skolu jaunatnes dziesmu un deju svētkiem.
2. Veicināt horeogrāfu un deju pedagogu jaunrades darbu deju kolektīvu repertuāra papildināšanu.

**UZDEVUMI**

1. Veicināt zināšanās balstītu, kvalitatīvu un mūsdienīgu horeogrāfu jaunrades darbu un mākslinieciski augstvērtīgu deju radīšanu.
2. Papildināt mūsdienu deju koprepertuāru, nodrošinot iespējas bērniem un jauniešiem daudzveidīgām norisēm mūsdienu dejas žanrā.
3. Pilnveidot bērnu un jauniešu mūsdienu deju kolektīvu dalībnieku radošumu, vadītāju un horeogrāfu profesionālo kompetenci, veicināt jaunrades darbu un pieredzes apmaiņu.
4. Veicināt izaugsmi mūsdienu deju kolektīvu sniegumā un novērtēt to sniegumu.

**ORGANIZATORI**

1. Valsts izglītības satura centrs (VISC) sadarbībā ar pašvaldībām, pašvaldību izglītības pārvaldēm un izglītības iestādēm, kā arī privātajām deju studijām un skolām.

**DALĪBNIEKI**

1. Latvijas izglītības un kultūras iestāžu, juridisko un fizisko personu dibināti mūsdienu deju skolu un studiju kolektīvi un horeogrāfi (no 18 gadu vecuma).
2. Mūsdienu deju radošajā konkursā (turpmāk – Konkurss) var pieteikt kolektīvus šādās vecuma un kvalitātes grupās atbilstošā kategorijā:
	1. pirmskolas vecums:
* dzimuši 2016.gadā vai jaunāki - B kvalitātes grupa
	1. 1.-2.klase – A un B kvalitātes grupa;
	2. 3.-4.klase – A un B kvalitātes grupa;
	3. 5.-7.klase – A un B kvalitātes grupa;
	4. 8.-9.klase – A un B kvalitātes grupa;
	5. 10.-12.klase – A un B kvalitātes grupa.
1. Ielu deju kolektīvi piesakās Konkursā šādās bērnu un jauniešu vecuma grupās, nedalot tās kvalitātes grupās:
	1. 1.-4. klase;
	2. 5.-9. klase;
	3. 10.-12. klase.
2. Bērnu un jauniešu kvalitātes grupas sadalījums:
	1. B grupa – iesācēji, deju pieredze līdz 2 gadiem,
	2. A grupa – dejo 2 un vairāk gadus.

**Dalībnieka personas datu aizsardzības nosacījumi** (*pielikums Nr.1*)

1. Dalībnieki var tikt fotografēti vai filmēti, un fotogrāfijas un audiovizuālais materiāls var tikt publiskots ar mērķi popularizēt bērnu un jauniešu radošās un mākslinieciskās aktivitātes un atspoguļot to norises sabiedrības interesēs un kultūrvēsturisko liecību saglabāšanā.
2. Dalībnieka pedagogs ir informējis pilngadīgu dalībnieku vai nepilngadīga dalībnieka likumisko pārstāvi par to, ka dalībnieks var tikt fiksēts audio, audiovizuālā un fotogrāfiju veidā un viņa personas dati var tikt apstrādāti.

**NORISE**

1. Konkurss notiek divās kārtās:
	1. Konkursa 1.kārta – novados/pilsētās, kas notiek ne vēlāk kā mēnesi pirms 2.kārtas norises attiecīgā vēsturiskajā novadā. Konkursa 1.kārtas formu un norisi, organizatoriskos jautājumus un vērtēšanas komisiju nosaka novada/pilsētas izglītības pārvaldes interešu izglītības speciālists vai/un interešu izglītības mūsdienu dejas jomas koordinators sadarbībā ar mūsdienu deju ekspertiem un pedagogiem;
	2. Konkursa 2.kārta - kultūrvēsturiskajos novados:

|  |  |  |  |
| --- | --- | --- | --- |
| **Kultūrvēsturiskais novads**  | **Norises laiks**  | **Norises vieta**  | **Koordinators** |
| Rīga | 2023.gada 19.aprīlis  | Rīga | Ivetta Tamane, ivetta.tamane@intereses.lv  |
| Vidzeme | 2023.gada 12.aprīlis  | Ogre | Anete Vanceviča, anete\_vancevica@inbox.lv  |
| Zemgale | 2023.gada 24. novembris  | Tukums  | Liene Bēniņa,liene.benina@tukums.lv  |
| Kurzeme | 2023.gada 10.novembris  | Liepāja | Aina Apene,aina.apene@liepaja.edu.lv  |
| Latgale | 2023.gada 1.novembris  | Daugavpils | Aina Jansone,jauniba@inbox.lv  |

1. Dejas var pieteikt šādās deju kategorijas:
	1. **Laikmetīgā deja** – šajā kategorijā tiek izpildītas deju kompozīcijas, kuras ir veidotas, izmantojot laikmetīgo deju tehniku, izslēdzot jebkādus klasiskās dejas (baleta) kustību elementus. Citu deju tehniku izmantošana nav ieteicama. Kompozīcijai jābūt ar ideju vai tēmu. Mūzikas izmantošana ir neierobežota;
	2. **Modernā deja (*modern dance*)** – kompozīcijas, kuras ir veidotas izmantojot klasiskās, modernās un laikmetīgās dejas tehnikas. Kompozīcijai jābūt ar ideju vai tēmu. Ir atļauti dažādi pacelšanas elementi (atbilstoši bērnu vecumam) un akrobātiskie paņēmieni (atbilstoši bērnu vecumam). Drīkst izmantot dekorācijas. Mūzikas izmantošana ir neierobežota;
	3. **Hip-hop deja** – šajā kategorijā tiek izpildītas deju kompozīcijas, kuras ir veidotas, izmantojot dažādus Hip-hop kultūras deju stilus un virzienus.
2. Dejas var tik veidotas šādiem sastāviem, ievērojot noteikto laika limitu:
	1. Mazā grupa (3-8 cilvēki) – 2 – 4 min.;
	2. Lielā grupa (9 un vairāk cilvēki) – 2 – 4 min.
3. Kolektīvs vienā vecuma grupā uz Konkursa 2.kārtu piesaka ne vairāk kā vienu deju.
4. Piesakot deju Konkursam, jāievēro Autortiesību likums – dejai izvēlētais muzikālais materiāls, tā izmantošana jāsaskaņo ar tās autoru. Parakstot pieteikuma anketu, horeogrāfs vai kolektīva vadītājs apliecina, ka ir veicis saskaņojumu ar mūzikas, aranžējuma un vārdu autoriem par muzikālā un literārā materiāla izmantošanu konkrētajai horeogrāfijai, publiskajam izpildījumam, tiražēšanai un izmantošanai metodiskajam darbam.
5. Konkursā aizliegts pieteikt deju ar mūzikas pavadījumu, kas radīts jau publicētām dejām, Latvijas skolu jaunatnes dziesmu un deju svētku lieluzvedumiem un lielkoncertiem vai citiem valsts nozīmes pasākumiem.
6. Konkursā aizliegts pieteikt šajā vai citos jaunrades, vai radošo deju konkursos apbalvotās dejas, kā arī dejas, kas tapušas ar valsts finansējumu kā atsevišķi pasūtījumi.
7. Konkursā pieteiktās dejas izpilda atbilstošās vecuma grupas deju kolektīvs.
8. Kolektīva vadītājs ir atbildīgs par to, lai Konkursa laikā viņa vadītā kolektīva dalībnieki ievērotu sabiedrībā pieņemtās morāles un uzvedības normas, kā arī epidemioloģiskās drošības nosacījumus un pasākumus.
9. Deju kolektīva vadītājs, parakstot Konkursa pieteikuma anketu, piekrīt Konkursa nolikuma nosacījumiem un apņemas izpildīt tajā noteikto.

**PIETEIKŠANĀS**

1. Konkursa 1.kārtas pieteikuma anketu (var tikt izmantota arī 2.kārtas pieteikuma anketa - *Pielikums Nr.2)* iesniedz saskaņā ar novada/valstspilsētas izglītības pārvaldes interešu izglītības speciālista vai/un interešu izglītības mūsdienu deju jomas koordinatora noteikto kārtību.
2. Konkursa 2.kārtas pieteikuma anketu *(Pielikums Nr.2)* iesniedz ne vēlāk kā trīs nedēļas pirms Konkursa 2.kārtas norises VISC, Vaļņu ielā 2, Rīgā, LV–1050, e-pastu: musdienu.deja@visc.gov.lv un kultūrvēsturiskā novada Konkursa koordinatoram uz nolikuma 14.2. punktā norādīto e-pasta adresi.
3. Pieteikuma anketām jābūt pilnībā aizpildītām datorrakstā.
4. Neprecīzi vai nepilnīgi aizpildīts un neparakstīts pieteikums netiek izskatīts. Parakstot pieteikuma anketu, dalībnieks apliecina, ka ir iepazinies ar Konkursa nolikumu un apņemas to ievērot.
5. Objektīvu apstākļu dēļ Konkursa 2.kārtā ir pieļaujama dalība citā kultūrvēsturiskajā novadā. Dalības vietas maiņa savlaicīgi jāpamato un jāsaskaņo ar VISC mūsdienu deju vecāko ekspertu, kultūrvēsturiskā novada Konkursa koordinatoru un novada/pilsētas interešu izglītības specialistu vai mūsdienu deju koordinatoru.

**KONKURSA VĒRTĒŠANA UN KRITĒRIJI**

1. Konkursa 1.kārtu vērtē novada/pilsētas izglītības pārvaldes interešu izglītības speciālista vai/un interešu izglītības mūsdienu deju jomas koordinatora (sadarbībā ar mūsdienu deju ekspertiem un pedagogiem) izveidota vērtēšanas komisija.
2. Izvērtējot kolektīvu sniegumu Konkursa 1.kārtā, uz Konkursa 2.kārtu tiek izvirzīti kolektīvi pēc vērtēšanas komisijas ieteikuma.
3. Pēc Konkursa 1.kārtas tās organizators trīs dienu laikā iesūta rezultātus (*pielikums Nr. 3*) VISC, e-pasta adrese: musdienu.deja@visc.gov.lv.
4. Konkursa 2.kārtu vērtē VISC izveidota vērtēšanas komisija trīs dejas mākslas ekspertu sastāvā.
5. Deju vērtēšana notiek pēc 40 punktu sistēmas.
6. Vērtēšanas kritēriji:

36.1. dejas idejas oriģinalitāte – 10 punkti;

36.2. dejas tehniskais izpildījums – 10 punkti;

36.3. horeogrāfijas izteiksmes līdzekļu izvēles atbilstība idejai – 10 punkti;

36.4. mākslinieciskais sniegums kopumā – izpildījuma muzikalitāte, rakstura atklāsme, skatuves tērpa valkāšanas kultūra, kolektīva kopiespaids – 10 punkti.

1. Aprēķinot vērtējumu, tiek summēts katra vērtēšanas komisijas locekļa piešķirto punktu skaits, tad nosakot vidējo vērtējumu par deju.
2. Viena vērtēšanas komisijas locekļa maksimālais piešķirtais punktu skaits katrai dejai ir 40 punkti.
3. Vērtēšanas komisija pieteiktās dejas vērtē un apbalvo katrā vecuma grupā saskaņā ar nolikuma 9. un 10. punktu atbilstoši nolikuma 15.punktā noteiktajām deju kategorijām.
4. Ja vērtēšanas komisija lemj, ka pieteiktie B grupas dalībnieki atbilst A grupas dalībnieku līmenim, tad vērtēšanas komisijai ir tiesības šo deju grupu nevērtēt.
5. Ja kādas grupas priekšnesums neatbilst pieteiktajai deju kategorijai, vērtēšanas komisijai ir tiesības šo deju nevērtēt.
6. Iegūtie punkti tiek protokolēti un paziņoti Konkursa norises dienā un ne vēlāk kā nedēļu pēc Konkursa norises ievietoti VISC mājas lapā.
7. Konkursā atzinību guvušās un apbalvotās dejas un mūzika, saskaņojot ar autoru, var tikt iepirktas, pirmpublicētas un izmantotas deju kolektīvu koprepertuārā.

**APBALVOŠANA**

1. Konkursa 2.kārtas dalībniekus apbalvo ar VISC diplomu vai pateicību:
	1. Augstākās pakāpes diploms - 35,00 – 40,00 punkti;
	2. I pakāpes diploms - 30,00 – 34,99 punkti;
	3. II pakāpes diploms - 25,00 – 29,99 punkti;
	4. III pakāpes diploms – 20,00 – 24,99 punkti;
	5. Pateicība par piedalīšanos- līdz 19,99 punktiem.
2. Pēc vērtēšanas komisijas ieteikuma var tikt apbalvotas veiksmīgākās horeogrāfijas katrā nolikuma 13.punktā minētajā dejas kategorijā.
3. Konkursa dalībniekiem var tikt piešķirts balvas pēc pašvaldību vai privātpersonu iniciatīvas.

**FINANSĒJUMS**

1. Konkursa 1.kārtas organizēšanu un norisi novados/pilsētās nodrošina pašvaldības, pašvaldības izglītību pārvaldes sadarbībā ar izglītības iestādēm un deju kolektīviem, to vadītājiem.
2. Konkursa 2.kārtas vērtēšanas komisijas darba apmaksu un daļēju tehnisko nodrošinājumu finansē no valsts budžeta 42.03. apakšprogrammas “Skolu jaunatnes dziesmu un deju svētki”.
3. Citus ar Konkursa norises nodrošināšanu saistītos jautājumus pašvaldības risina, savstarpēji vienojoties.
4. Konkursa organizatori papildu izdevumu segšanai var paredzēt dalības maksu, nepārsniedzot 8,00 EUR no dalībnieka, izvērtējot dalības maksas nepieciešamību un pamatotību.
5. Kolektīvu un/vai to dalībnieku dalību Konkursā, tajā skaitā ar tehnisko un organizatorisko nodrošināšanu saistītos jautājumus finansē pašvaldība vai iestāde, kurā kolektīvs darbojas.

**PROJEKTA VADĪTĀJA**

 VISC vecākā eksperte Inese Leoho-Čudare, tālr. 60001627, e-pasts: musdienu.deja@visc.gov.lv.

*Pielikums Nr.1*

**Dalībnieka personas datu aizsardzības nosacījumi**

Pielikumā lietoti termini:

1. Dalībnieks – fiziska persona, kura piedalās pasākumā kultūrizglītības, vides interešu izglītības, tehniskās jaunrades un audzināšanas darba jomā un kuru tieši vai netieši var identificēt pasākumā laikā.
2. Pārzinis – Valsts izglītības satura centrs, kas nosaka personas datu apstrādes mērķus un apstrādes līdzekļus, kā arī atbild par personas datu apstrādi atbilstoši normatīvo aktu prasībām.
3. Personas dati – jebkura informācija, kas attiecas uz identificētu vai identificējamu fizisku personu.
4. Regula – Eiropas Parlamenta un Padomes Regula (ES) 2016/679 (2016.gada 27.aprīlis) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) (pieejama šeit <http://data.europa.eu/eli/reg/2016/679/2016-05-04>).
5. Pasākums – bērnu un jauniešu radošās un mākslinieciskās aktivitātes (skate, festivāls, salidojums, konkurss, sarīkojums, izrāžu parāde, izstāde, sacensības u.c.).
6. Apstrāde – jebkura ar personas datiem vai personas datu kopumiem veikta darbība vai darbību kopums, ko veic ar vai bez automatizētiem līdzekļiem, piemēram, vākšana, reģistrācija, organizēšana, strukturēšana, glabāšana, pielāgošana vai pārveidošana, atgūšana, aplūkošana, izmantošana, izpaušana, nosūtot, izplatot vai citādi darot tos pieejamus, saskaņošanai vai kombinēšanai, ierobežošana, dzēšana vai iznīcināšana.
7. Apstrādātājs – fiziska vai juridiska persona, publiska iestāde, aģentūra vai cita struktūra, kura pārziņa vārdā un uzdevumā apstrādā personas datus.

**AUDIO, AUDIOVIZUĀLĀS UN FOTO FIKSĀCIJA**

1. Šīs sadaļas mērķis ir sniegt informāciju dalībniekam Regulas 13.pantā noteikto informāciju par pasākuma fiksāciju audio, audiovizuālā un fotogrāfiju veidā.
2. Dalībnieks ir informēts, ka pasākuma norise var tikt fiksēta audio, audiovizuālā un fotogrāfiju veidā (turpmāk – Fiksācija), pamatojoties uz VISC nolikumu ar nolūku popularizēt bērnu radošās aktivitātes un atspoguļot to norisi sabiedrības interesēs.
3. Pasākuma norises audio, audiovizuālās fiksēšanas un fotografēšanas rezultātā iegūtais materiāls neierobežotu laiku tiks saglabāts un publiskots iepriekš norādītajam nolūkam.
4. VISC ir tiesīgs izmantot Fiksāciju jebkādā veidā kopumā vai pa daļām, atļaut vai aizliegt tās izmantošanu ar vai bez atlīdzības, saņemt atlīdzību par izmantošanu. Dalībnieks ir informēts, ka VISC izmantos šīs tiesības brīvi pēc saviem ieskatiem, tajā skaitā ir tiesīgs nodot tās tālāk trešajām personām. Dalībniekam ir tiesības pieprasīt no VISC informāciju par trešajām personām.
5. Dalībnieks var iebilst pret šajā sadaļā noteiktajām darbībām un pieprasīt pārtraukt tās tikai gadījumā, ja konkrētajā Fiksācijā dalībnieks ir tieši identificējams un VISC ir tehniski iespējams dzēst konkrēto dalībnieku un/vai neizmantot konkrēto Fiksāciju.
6. Pasākumā esošie plašsaziņas līdzekļi darbojas saskaņā ar to profesionālo darbību regulējošajiem likumiem un atbild par personas datu apstrādi atbilstoši normatīvo aktu prasībām.

**PASĀKUMA PERSONAS DATU APSTRĀDE, TO DROŠĪBA UN AIZSARDZĪBA**

1. Šīs sadaļas mērķis ir sniegt pilnīgu informāciju dalībniekam par tās personas datu apstrādes mērķiem, tiesisko pamatu un sniegt informāciju dalībniekam par personas datu apstrādes pārzini.
2. Dalībnieka personas dati tiek iegūti un apstrādāti, pamatojoties uz Ministru kabineta 2009.gada 30.jūnija noteikumiem Nr.682 „Valsts izglītības satura centra nolikums”. Saskaņā ar Regulas 6.panta pirmās daļas c) apakšpunktu personas datu apstrāde tiek veikta, lai nodrošinātu noteiktās prasības.
3. Dalībnieka datu apstrādes mērķi:

3.1. pasākuma popularizēšana, pasākuma atspoguļošana, sabiedrības informēšana par pasākuma norisi,

3.2. dalībnieka personu datu glabāšana arhivēšanas nolūkiem sabiedrības interesēs un statistikas nolūkiem.

1. Dalībnieka dati tiek vākti un apstrādāti tikai tādā apjomā un termiņā, cik tas nepieciešams šajā pielikumā noteikto mērķu un Latvijas Republikas normatīvo aktu prasību izpildei. Dalībnieku dati, kas izriet no audio, audiovizuālajām un vizuālajām fiksācijām, ir pastāvīgi glabājami.
2. Dalībnieka tiesības:

5.1. pieprasīt VISC piekļuvi dalībnieka personas datiem;

5.2. pieprasīt VISC dalībnieka personas datu labošanu vai dzēšanu, vai apstrādes ierobežošanu attiecībā uz dalībnieku, vai tiesības iebilst pret apstrādi;

5.3. iesniegt sūdzību uzraudzības iestādei – Datu valsts inspekcijai.

1. Dalībnieka personas datu apstrādes ietvaros VISC nodrošina:

6.1. informācijas sniegšanu dalībniekam saskaņā ar Regulas 13.pantu;

6.2. tehnisko un organizatorisko pasākumu veikšanu dalībnieka personas datu drošības un aizsardzības nodrošināšanai;

6.3. iespēju dalībniekam labot, dzēst tā sniegtos personas datus, ierobežot un iebilst pret dalībnieka personas datu apstrādi tiktāl, cik tas nav pretrunā ar VISC pienākumiem un tiesībām, kas izriet no normatīvajiem aktiem un šo pielikumu.

1. VISC apņemas bez nepamatotas kavēšanās paziņot dalībniekam par personas datu aizsardzības pārkāpumu gadījumā, ja dalībnieka personas datu aizsardzības pārkāpums varētu radīt augstu risku dalībnieka tiesībām un brīvībām.
2. Dalībnieks var īstenot savas tiesības, tostarp tiesības uzdot VISC jautājumus, rakstiski sazinoties ar VISC: visc@visc.gov.lv vai rakstot uz Valsts izglītības satura centru, Strūgu ielā 4, Rīgā, LV – 1003.
3. Ņemot vērā tehnikas līmeni, īstenošanas izmaksas un apstrādes raksturu, apmēru, kontekstu un nolūkus, kā arī dažādas iespējamības un smaguma pakāpes riskus attiecībā uz dalībnieka tiesībām un brīvībā, VISC īsteno atbilstīgus tehniskus un organizatoriskus pasākumus, lai nodrošinātu tādu drošības līmeni, kas atbilst riskam.
4. Informācija par personas datu apstrādes pārzini:

Valsts izglītības satura centrs, reģistrācijas Nr. 90009115938,

Juridiskā adrese: Vaļņu iela 2, Rīga, LV-1050

E-pasta adrese: visc@visc.gov.lv

1. Datu aizsardzības speciālista kontaktinformācija: e-pasta adrese: datuspecialists@visc.gov.lv.

Pasākuma organizēšanas un rīkošanas gaitā VISC var piesaistīt citus personas datu apstrādātājus, atbilstoši papildinot ar šo informāciju šo pielikumu.

*Pielikums Nr.2*

PIETEIKUMA ANKETA

**Dejas nosaukums\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Dejas horeogrāfs**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**e-pasts** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ **tālrunis** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Mūzikas autors\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Dziesmas teksta autors\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Īsa dejas anotācija**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Deja veidota (atzīmēt) un to izpilda:

|  |  |  |  |  |  |  |
| --- | --- | --- | --- | --- | --- | --- |
| **Vecuma grupa** *(apvilkt, atzīmēt, ierakstīt )* | Pirmskola | 1.- 2. klase | 3.- 4. klase | 5. - 7. klase | 8. - 9. klase | 10. - 12. klase |
|  **Ielu deja, vecuma grupa***(apvilkt, atzīmēt)* | 1.-4.klase | 5.-9.klase | 8.-12.klase |
| **Kvalitātes grupa** *(apvilkt, atzīmēt)* | **A** | **B** |
| **Dejas kategorija** *(apvilkt, atzīmēt)* | Laikmetīgā deja | Modernā deja | Hip Hop deja |

**Dejas metrāža**\_\_\_\_\_\_\_\_

**Kolektīva nosaukums, kas deju izpilda**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Dalībnieku skaits**\_\_\_\_\_\_\_\_\_\_\_\_

*Iesniedzot pieteikuma anketu dejas autors piekrīt:*

*- Mūsdienu deju konkursa nolikuma noteikumiem*

*- Atbildībai par iesniegtā muzikālā materiāla autortiesību izmantošanu*

*- Apliecina, ka nepilngadīgo personu likumiskie pārstāvji un/vai pilngadīgas personas ir devušas piekrišanu filmēt, fotografēt vai kā citādi dokumentēt bērnu un jauniešu aktivitātes, kas atspoguļojas iesniegtajā video materiālā*

*- Augstāk norādīto personas datu (vārds, uzvārds, e-pasts, tālrunis) nodošanai Valsts izglītības satura centram (Personas datu pārzinis) ar mērķi sagatavot un nodrošināt konkursa norisi. Personas datu pārzinis nodrošina drošus organizatoriskus un tehniskus pasākumus personas datu aizsardzībai atbilstoši personas datu aizsardzības politikai.*

Datums \_\_\_\_\_\_\_\_\_\_\_\_\_\_\_

Horeogrāfa/kolektīva vadītāja paraksts \_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Pielikums Nr.3*

**MŪSDIENU DEJU KONKURSA 1. KĀRTA**

\_\_\_\_\_\_\_\_\_\_\_\_\_\_\_\_\_\_\_\_ novads/valstspilsēta 2023.gada \_\_\_\_\_\_\_\_\_\_\_\_\_\_\_\_\_\_\_

**UZ KONKURSA 2.KĀRTU IZVIRZĪTIE KOLEKTĪVI**

|  |  |  |  |  |  |  |  |
| --- | --- | --- | --- | --- | --- | --- | --- |
| **Nr.** | **Deju kolektīvs** | **Kolektīva vadītājs/horeogrāfs****(vārds, uzvārds)** | **Dejas nosaukums** | **Kvalitātes grupa****(A, B)** | **Vecuma grupa** | **1.kārtā iegūtie punkti** | **1.kārtā iegūtā pakāpe** |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |

**UZ KONKURSA 2.KĀRTU NEIZVIRZĪTIE KOLEKTĪVI**

|  |  |  |  |  |  |  |  |
| --- | --- | --- | --- | --- | --- | --- | --- |
| **Nr.** | **Deju kolektīvs** | **Kolektīva vadītājs****(vārds, uzvārds)** | **Dejas nosaukums** | **Kvalitātes grupa****(A, B)** | **Vecuma grupa** | **1.kārtā iegūtie punkti** | **1.kārtā iegūtā pakāpe** |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |

Vērtēšanas komisijas sastāvs:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Anketu sagatavoja \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Paraksts \_\_\_\_\_\_\_\_\_\_\_\_\_\_\_\_\_\_ Datums \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

***Rezultāti jāiesniedz 3 darba dienu laikā pēc I kārtas konkursa***

*VISC, e-pasta adrese: musdienu.deja@visc.gov.lv*